U Crkvi Presvete Bogorodice, u njenoj porti i po okolnim ulicama okupilo se nekoliko hiljada Modričana na molebanu podrške svetoj crkvi u Crnoj Gori. Protojerej stavrofor Jovo Lakić u besedi je poručio da se narod ovog kraja okupio da pošalje jasnu poruku mira i blagoslova tražeći zaštitu svetinja našeg naroda u Crnoj Gori.

-Sabrala nas je ljubav prema Presvetoj Bogorodici u ovom hramu da u litiji mira, u litiji ljubavi a ne nekakvog bunta kako nas žele prestaviti, pošaljemo jasnu poruku da nedamo svetinje ni u Crnoj Gori, ni na Kosovu a ako bude trebalo ni u našoj Republici Srpskoj, borićemo se za našu svetu crkvu.- poručio je Lakić.

U litiji dugoj oko 7 kilometara u nedelju veče nekoliko hiljada Modričana je prošetalo dostojanstveno od crkve Svete Petke u izbegličkom naselju „Modriča pet“ do hrama Presvete Bogorodice, nakon čega je litija prošla glavnim modričkim ulicama, Vidovdanskom, Cara Lazara, Dositeja Obradovića, Gavrila Principa i Svetosavkom. Verni narod iz Modriče i okoline dao je podršku Srbima u Crnoj Gori u odbrani svetinja od diskriminatorskog Zakona o slobodi veroispovesti.

Modrički protonamesnik Stamenko Stanković istakao je da je narod ustao da pokaže da nikada svoje svetinje neće dati ni za šta na svetu.

-Šaljemo našu podršku, jer njihov bol je i naš bol, njihova pobeda je i naša pobeda, njihovo vaskrsenje je i naše vaskrsenje. Molimo se Bogu da očuvamo našu crkvu i naše svetinje i zato jasno kažemo ne damo svetinje.- poručio je Stanković

Modričani su u večeras(u nedelju veče) učinili isto što i njihovi preci. Pokazali su da bez obzira gdje živeli pravoslavni narod mora biti jedinstven u odbrani onoga što su nam preci ostavili, a to su svetinje koje su ugrožene u Crnoj Gori.



-Nema sile u svetu koja može Crkvu Božiju da sruši.Zato smo svi uz naš narod u Crnoj Gori bili i bićemo. – rekla je modričanka Petra Novaković



-Ova litija je nešto najdostojanstevnije što se desilo u poslednje vreme u Modriči. Uz pesmu ovoliki broj modričana šalje poruku podrške bratskom narodu Crne Gore da i pored toga što živimo u čudnim vremenima moramo ne dati naše svetinje.Mi smo jedan narod, pa svi smo mi rodbinski vezani sa Srbima u Crnoj Gori.- rekao je šetajući u litiji Branko Despotović.



Modričke ulice skoro dva časa bile su pune i mladih i starih. Iza časnog krsta i litija dostojanstveno su šetala deca u kolicima, ali i ratni vojni invalidi na štakama. Mladi su nosili transparente „ne damo svetinje“ a posebno su bile upečatljive Njegoševe poruke:“krivu kletvu na dom ne ponesi jer je muka s Bogom ratovati“ i „kome zakon leži u topuzu tragovi mu smrdw nečovještvom.